internet vaartha 163 Views
ముంబై : భారతీయ స్టేట్‌బ్యాంకు పర్యాటకరంగ సంస్థ థామస్‌కూక్‌ కంపెనీతో టైఅప్‌తో ప్రత్యేక హాలిడే సేవింగ్స్‌ఖాతాలను కస్టమర్లకు అందిస్తోంది. ఎస్‌బిఐ ఆన్‌లైన్‌ బ్యాంకింగ్‌ కస్టమర్లు ముందుగా థామస్‌ కూక్‌ హాలిడేను ఎంపికచేసుకోవాల్సి ఉంటుంది. ఇందుకోసం ముందుగానే రికరింగ్‌ డిపాజిట్‌ రూపంలో బ్యాంక్‌వద్ద పొదుపుచేయాల్సి ఉంటుంది. ఈ ఆఫర్‌ వాయిదాల్లో కూడా చివరివరకూ కొనసాగాల్సి ఉంటుంది. థామస్‌ కూక్‌ కస్టమర్లకు ప్రత్యేక హాలిడేను చూపిస్తారు. థామస్‌కూక్‌ ఇండియా పోర్టల్‌కు వచ్చి హాలిడే ప్యాకేజ్‌ను ఎంపికచేసుకోవాల్సి ఉంటుంది. ఆ తర్వాత ఆన్‌లైన్‌ఎస్‌బిఐ డాట్‌కామ్‌నుంచి రికరింగ్‌ డిపాజిట్‌ను ప్రారంభించాలి. ప్యాకేజిని మొత్తం 121 నెలల వాయిదాల్లో ఉండాలి. 13వ వాయిదాలో వడ్డీతోకూడిన థామస్‌కూక్‌ ఇడియా టాపప్‌తో ఉంటుంది. దేశీయంగాను, అంతర్జాతీయంగాను థామస్‌కూక్‌ ఈ పాకేజిలను అమలుచేస్తుంది. ఈకార్యక్రమంలో ఎస్‌బిఐ నేషనల్‌బ్యాంకింగ్‌గ్రూప్‌ ఎండి రజనీష్‌కుమార్‌, థామస్‌కూక్‌ ఇండియా సిఎండి మాధవన్‌మీనన్‌లు పాల్గొన్నారు.